钦定古今图书集成/明伦汇编/氏族典/第501卷 > 《苏州府志》 > 陆纳
## 钦定古今图书集成/明伦汇编/氏族典/第501卷 > 《苏州府志》 > 陆纳

按《晋书陆纳传》：“纳字祖言，少有清操，贞厉绝俗。初辟
镇军大将军武陵王掾州，举秀才，为建威长史，累迁
黄门侍郎，出为吴兴太守，至郡不受俸禄。顷之，征拜
左民尚书，迁太常，徙吏部尚书，拜尚书令。恪勤贞固，
始终不渝。除左光禄大夫，开府仪同三司，未拜而卒，
以为赠。子长生，先卒，无子，以弟子道隆嗣，元熙中为”
廷尉。